DĖL SVEIKATOS APSAUGOS PROGRAMOS LĖŠŲ SKYRIMO

2021 m. gruodžio 14 d. Nr. DĮV-1268

Šilalė

# Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 ir 5 punktais, Šilalės rajono savivaldybės 2021–2023 metų strateginį veiklos planu, patvirtintu 2021 m. vasario 26 d. Šilalės rajono savivaldybės tarybos sprendimu Nr. T1-34 „Dėl Šilalės rajono savivaldybės 2021–2023 metų strateginio veiklos plano patvirtinimo“, Šilalės rajono savivaldybės biudžetu, patvirtintu Šilalės rajono savivaldybės tarybos 2021 m. vasario 26 d. sprendimu Nr. T1-35 „Dėl Šilalės rajono savivaldybės 2021 metų biudžeto patvirtinimo“, atsižvelgdamas į Sveikatos apsaugos programos įgyvendinimo komisijos, sudarytos Šilalės rajono savivaldybės tarybos 2021 m. gruodžio 10 d. sprendimu Nr. T1-279 „Dėl Sveikatos pasaugos programos įgyvendinimo komisijos patvirtinimo“, 2021 m. gruodžio 3 d. posėdžio protokolą Nr. 3:

1. S k i r i u iš Sveikatos apsaugos programos (Nr. 4) antro tikslo (02) (Sveikatos priežiūros paslaugų prieinamumo gerinimo ir teikiamų sveikatos priežiūros paslaugų modernizavimo rėmimo programos įgyvendinimas) pirmo uždavinio (01) (Atnaujinti sveikatos priežiūros įstaigų infrastruktūrą, diegti šiuolaikines medicinos ir laboratorines technologijas) trečios priemonės (03) (Naujos medicininės įrangos įsigijimas Šilalės rajono sveikatos priežiūros įstaigose, paslaugas teikti nediskriminuojant lyčių, kodas 04.02.01.03) įgyvendinimui – 13 800 eurų ir ketvirtos priemonės (04) (Asmens sveikatos priežiūros įstaigų pastatų ir patalpų renovacija pagal HN reikalavimus) įgyvendinimui – 15 000 eurų:

|  |  |  |  |
| --- | --- | --- | --- |
| Eil.  Nr. | Vykdytojas | Programos pavadinimas | Suma (eurais) |
| 1. | VšĮ Šilalės rajono ligoninė  (04.02.01.04) | Asmens sveikatos priežiūros paslaugų kokybės ir prieinamumo gerinimas VšĮ Šilalės rajono ligoninėje | 15 000 eurų papildomiems statybos ir remonto darbams apmokėti |
| 2. | Uždaroji akcinė bendrovė „Andoka“  (04.02.01.03) | Sveikatos apsaugos programa | 10 000 eurų įsigyti transporto priemonei (ambulatorinėms slaugos paslaugoms gyventojų namuose teikti) |
| 3. | UAB „Ambulansas“  (04.02.01.03) | Šilalės greitosios medicinos pagalbos stoties specialiosios infrastruktūros atnaujinimas, diegiant šiuolaikines medicinos technologijas | 3 800 eurų diagnostikos ir medicinos priemonėms įsigyti |

2. T v i r t i n u Lėšų naudojimo sutarties (toliau – Sutartis) formą (pridedama).

3. N u s t a t a u, kad Sveikatos apsaugos programos (toliau – Programos) vykdytojas: 3.1. per 10 darbo dienų nuo informacijos apie skirtas lėšas gavimo pateikia Šilalės rajono savivaldybės administracijos (toliau – administracija) direktoriui tvirtinti Programos sąmatos (Sutarties 1 priedas) 2 egz., ir parengtą Lėšų naudojimo sutartį (2 egz.,);

3.2. sudaro Programos sąmatą (Kitiems einamiesiems tikslams) /2.8.1.1.1.2/, lėšos paskirstomos IV ketvirčiui, neviršijant skirtų lėšų, skirtas lėšas naudoja pagal tikslinę paskirtį, vadovaudamasis Lietuvos Respublikos viešųjų pirkimų įstatymu, kitais teisės aktais bei pasirašytomis sutartimis; už lėšų teisingą panaudojimą Programos vykdytojas atsako teisės aktų nustatyta tvarka;

3.3. Programai pasibaigus, bet ne vėliau kaip iki einamųjų metų gruodžio 20 dienos, pateikia administracijos Centralizuotam buhalterinės apskaitos skyriui Biudžeto sąmatos įvykdymo ataskaitą (Sutarties 2 priedas) ir lėšų panaudojimą patvirtinančių dokumentų kopijas.

4. P a v e d u paskelbti šį įsakymą Šilalės rajono savivaldybės interneto svetainėje www.silale.lt.

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba per vieną mėnesį nuo šio įsakymo paskelbimo arba įteikimo suinteresuotam asmeniui dienos Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda).

Administracijos direktorius Gedeminas Sungaila